CELEX: 32014R0001
Language: hu
Date: 2013-08-28 00:00:00
Title: A Bizottság 1/2014/EU felhatalmazáson alapuló rendelete ( 2013. augusztus 28. ) az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet III. mellékletének megállapításáról

4.1.2014   
            
            
               HU
            
            
               Az Európai Unió Hivatalos Lapja
            
            
               L 1/1
            
         
      A BIZOTTSÁG 1/2014/EU FELHATALMAZÁSON ALAPULÓ RENDELETE
   
   (2013. augusztus 28.)
   az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet III. mellékletének megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 207. cikkére,
   tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen annak 10. cikke (4) bekezdésére,
   mivel:
   
               (1)
            
            
               A 978/2012/EU rendelet (GSP-rendelet) 9. cikkének (1) bekezdése megállapítja azokat az egyedi támogathatósági kritériumokat, amelyek alapján a fenntartható fejlődésre és a jó kormányzásra vonatkozó különleges ösztönző előírás (GSP+) keretében tarifális preferenciák biztosíthatók a kérelmező országnak. Ehhez az adott országnak kiszolgáltatottnak kell minősülnie. További feltétel, hogy az adott ország megerősítette a GSP-rendelet VIII. mellékletében felsorolt összes egyezményt, és a megfelelő ellenőrző testületek által készített legújabb megállapítások nem tártak fel súlyos kötelezettségszegést az említett egyezmények tényleges alkalmazása terén. Az adott ország az egyezmények egyike tekintetében sem fogalmazhatott meg olyan fenntartást, amelyet az adott egyezmény tilt, vagy amely a GSP-rendelet 9. cikkének kizárólagos alkalmazásában összeegyeztethetetlennek minősül az adott egyezmény tárgyával és céljával. Az adott országnak fenntartás nélkül el kell fogadnia az egyes egyezmények által előírt jelentéstételi követelményeket, és meg kell tennie a GSP-rendelet 9. cikke (1) bekezdésének d), e) és f) pontjában említett kötelező erejű kötelezettségvállalásokat.
            
         
               (2)
            
            
               A GSP+ rendszerben részt venni kívánó kérelmező országoknak kérelmet kellett benyújtania, átfogó információkat mellékelve az érintett egyezmények megerősítéséről, az adott ország fenntartásairól és az egyezmény egyéb feleinek e fenntartásokkal szembeni kifogásokról, valamint az ország kötelező erejű kötelezettségvállalásairól.
            
         
               (3)
            
            
               A Bizottság Örményországtól, Bolíviától, a Zöld-foki-szigetektől, Costa Ricától, Ecuadortól, Grúziától, Mongóliától, Pakisztántól, Paraguaytól és Perutól kapott kérelmet.
            
         
               (4)
            
            
               A Bizottság felhatalmazást kapott a III. melléklet megállapításáról szóló, az EUMSZ 290. cikke szerinti felhatalmazáson alapuló jogi aktus elfogadására, amelynek célja, hogy a GSP+ kedvezményezett országok listájának kiegészítése révén a kérelmező országok részt vehessenek a GSP+ rendszerben.
            
         
               (5)
            
            
               A Bizottság a GSP-rendelet 10. cikke (1) bekezdésének rendelkezéseivel összhangban megvizsgálta ezeket a kérelmeket, és összeállította a kritériumokat maradéktalanul teljesítő GSP+ kedvezményezett országok listáját. Ennek megfelelően az említett országok számára 2014. január 1-jétől biztosítani kell a GSP+ rendszert,
            
         ELFOGADTA EZT A RENDELETET:
   1. cikk
   A 978/2012/EU rendelet III. melléklete az e rendelet mellékletében foglaltak szerint megállapításra kerül.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2014. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 28-án.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 303., 2012.10.31., 1. o.
   
      MELLÉKLET
      
         
            „III. MELLÉKLET
            
               Az 1. cikk (2) bekezdésének b) pontjában említett, a fenntartható fejlődésre és a jó kormányzásra vonatkozó különleges ösztönző előírás kedvezményezett országai
                (1)
            
            
                        A. oszlop
                     
                     
                        :
                     
                     
                        az Unió külkereskedelmi statisztikáihoz használt ország- és területnómenklatúra szerinti betűkód
                     
                  
                        B. oszlop
                     
                     
                        :
                     
                     
                        az ország neve
                     
                  
                        A
                     
                     
                        B
                     
                  
                        AM
                     
                     
                        Örményország
                     
                  
                        BO
                     
                     
                        Bolívia
                     
                  
                        CR
                     
                     
                        Costa Rica
                     
                  
                        CV
                     
                     
                        Zöld-foki-szigetek
                     
                  
                        EC
                     
                     
                        Ecuador
                     
                  
                        GE
                     
                     
                        Grúzia
                     
                  
                        MN
                     
                     
                        Mongólia
                     
                  
                        PE
                     
                     
                        Peru
                     
                  
                        PK
                     
                     
                        Pakisztán
                     
                  
                        PY
                     
                     
                        Paraguay
                     
                  
               Az 1. cikk (2) bekezdésének b) pontjában említett, a fenntartható fejlődésre és a jó kormányzásra vonatkozó különleges ösztönző előírás azon kedvezményezett országai, amelyeket ideiglenesen kivontak az előírás hatálya alól az ilyen országból származó valamennyi termék vagy egyes termékek tekintetében
            
            
                        A. oszlop
                     
                     
                        :
                     
                     
                        az Unió külkereskedelmi statisztikáihoz használt ország- és területnómenklatúra szerinti betűkód
                     
                  
                        B. oszlop
                     
                     
                        :
                     
                     
                        az ország neve
                     
                  
                        A
                     
                     
                        B
                     
                  
                         
                     
                     
                         
                     
                  
      
      
         (1)  A felsorolás azokat az országokat is tartalmazza, amelyek vonatkozásában a kedvezményeket ideiglenesen visszavonták vagy felfüggesztették. A Bizottság vagy az érintett ország illetékes hatóságai naprakész listát tudnak biztosítani.”